钦定古今图书集成/理学汇编/学行典/第103卷 > 《与何引敕》梁·武帝
## 钦定古今图书集成/理学汇编/学行典/第103卷 > 《与何引敕》梁·武帝

高祖凡再敕引，于是遣何子朗等于东山受学。引以“若邪迫隘，不容生徒” ，迁秦望山。

顷者学业沦废，儒术将尽，闾阎缙绅，鲜闻好事。吾每
思弘奖，其风未移，当扆兴言为叹。本欲屈卿暂出，开
导后生，既属废业，此怀未遂，延伫之劳，载盈梦想。理
舟虚席，须俟来秋，所望惠然，申其宿抱耳。卿门徒中，
经明行修，厥数有几，且欲瞻彼堂堂，寘此周行，便可
具以名闻，副其劳望。